احمدشاه و ایراندا ایلک اوچاق (گؤرسل ایله بیرگه)
احمدشاه و ایراندا ایلک اوچاق(گؤرسل ایله بیرگه)
بشرییتین ایلک اوچماغی 1903-جی میلادی ایلینده رایت قارداشلارینین گوجویله گئرچکلشدیگینه باخمیاراق 10 ایل زامان لازیم ایدی لهستانلی پیلوت ایلک اوچوشو ایرانین گؤیونون اوزهرینده گئرچکلشدیرسین.
"تاریخ فرادید" درگیسینین وئردیگی معلوماتا گؤره "ویلبر" و "اورویل رایت" 1903-جی میلادی ایلین دئسامبر آیی، ایلک اوچاغین یارادیجیسی اولوب باشاریلا اوچوشدورماغینی باشارمیشدیرلار؛ آنجاق 10 ایل سوردوکدن سونرا 1914-جی میلادی ایلین ژانویه آیینین دؤردونده (4) (14 دی 1292) قاجار خاقانلیغینین سونونجو شاهی، احمدشاه-ین دؤنهمینده ایلک اولاراق اوچاق ایرانین گؤیونون اوزونده اوچماغا باشلاسین.
"کوزمینسکی"
لهستانلی پیلوت، "بلریو11" آدیندا اوچاغین آیری-آیری قطعهلرین شوروی دن
انزلی لیمانیندان تئهرانا گهتیریب سونرا چئشیدلی قطعهلری اوجونلاماقلا ایلکین
اوچماغی اوچوش و یئنیش چتینلیکلرینه باخمیاراق گئرچکلشدیردی.
ایرانین پوست و تئلگراف و تیلفون ایدارهسینین تاریخچهسینین هاوا یولو پوستون آچیقلاماسیندا، ایرانا گیرهن ایلک اوچاغا ایشاره ائدیلیب. بو ریوایته گؤره 1332-جی قمری ایلین صفر آییندا تئهرانین گؤیونون اوزونده بیر اوچاق گؤرونوب سونرا مشق مئیدانیندا یئره اوتوروب. أرتهسی گون(صاباحیسی) احمدشاه حؤکومتی و دربار آداملاریلا بیرگه اوچاقدان گؤروش ائدیب اونونلا بیرگه بیر فتوگراف چکیرلر.
آشاغادا گؤردوغونوز
فوتو ایراندا ایلک اوچوش ائدن، کوزمینسکینین اوچاغیندان بیر تاریخی بلگهدیر.
احمدشاهین درباری و حؤکومت آداملاری، اوچاغین پیلوتو "کوزمینسکی" ایله
بیرگه چکدیکلری فوتو شکیل فرانسهنین "ایلوستراسیون" درگیسینده
چاپ اولوبدور.
قایناق: تاریخ فرادید درگیسی
چئویری : حامید مورسلی
azb_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab kas_Arab